OpenLLM-France/wikimedia huggingface dataset:
# Kirkland (Carolina del Nord)

Kirkland és una concentració de població designada pel cens dels Estats Units a l'estat de Carolina del Nord. Segons el cens del 2007 tenia 685 habitants.

## Demografia

Segons el cens del 2000, Kirkland tenia 579 habitants, 212 habitatges i 160 famílies. La densitat de població era de 26,6 habitants per km².
Dels 212 habitatges en un 33% hi vivien nens de menys de 18 anys, en un 59% hi vivien parelles casades, en un 12,3% dones solteres, i en un 24,5% no eren unitats familiars. En el 21,7% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,18.
Per edats la població es repartia de la següent manera: un 24,5% tenia menys de 18 anys, un 6,2% entre 18 i 24, un 30,9% entre 25 i 44, un 28,5% de 45 a 60 i un 9,8% 65 anys o més.
L'edat mediana era de 38 anys. Per cada 100 dones de 18 o més anys hi havia 95,1 homes.
La renda mediana per habitatge era de 56.292 $ i la renda mediana per família de 57.083 $. Els homes tenien una renda mediana de 34.063 $ mentre que les dones 22.614 $. La renda per capita de la població era de 21.439 $. Entorn del 8,2% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kirkland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Kirkland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Khàlid ibn Yazid ibn Maziyad

Khàlid ibn Yazid ibn Màzyad aix-Xaybaní (àrab: خالد بن يزيد بن مزيد الشيباني, Ḫālid ibn Yazīd ibn Mazyad ax-Xaybānī) fou ostikan d'Armènia vers 826-833.
A l'entorn del 826 l'emir Sevada al-Djahapi, rebel a l'autoritat de l'ostikan, i que era a Khelat, es va sotmetre a Khàlid ibn Yazid (anomenat Houl per l'historiador Joan el Catolicós).
Aquesta amistat però no va durar i vers el 830 Sevada es va rebel·lar de nou amb ajut de Sembat I Ablabas, príncep bagràtida i sparapet, i d'Isaac (Sahak) de la Siunia Occidental. El patriarca David II va intentar fer de mediador. Khalid i els seus homes van xocar amb Sevada i els seus aliats a la vora del riu Hrazdan o Zenga (riu Erevan) prop de Kavakert o Kawakert, batalla en la qual va morir Sahak de Siunia, i Sevada i Sembat van fugir. Tot i així el fill de Sahak, Grigor-Supan I, va succeir al pare sense més problema a Siunia (826-851) perquè Khàlid no va intervenir. El governador va tornar a Dvin en triomf. Sevada, refugiat a Salat a la província de Cluk, a Siunia, es va dedicar per un temps al pillatge a aquest país. Finalment el príncep de Siunia el va poder expulsar amb l'ajut de Babek de l'Azerbaidjan i llavors Sevada hauria tornat a les comarques del nord-oest del llac Van.
Khalid va marxar aleshores cap a Naxçıvan, on s'havia revoltat Yazid ben Hisn; aquest quan va saber que s'acostaven les tropes de l'ostikan, va fugir cap al nord i la regió va quedar controlada.

## Referències

* 1 2 Chamich, Michael. History of Armenia: From B.C. 2247 to the Year of Christ 1780, Or 1229 of the Armenian Era (en anglès). Bishop's College Press, 1827, p. vol.1, p.398.
# Klitxi

Klitxi (en rus: Клычи) és un poble del krai de Perm, a Rússia, que en el cens del 2010 tenia 180 habitants. Es troba al marge esquerre del riu Xavka, afluent del riu Silva per la riba dreta.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 10 setembre 2014].
# Kliutxevoi

«Kliutxevoi» té aquests significats:
* Kliutxevoi (Krasnodar), població del krai de Krasnodar, a Rússia
* Kliutxevoi (Primórie), població del krai de Primórie, a Rússia
# Kuzovka (Tula)

* Per a altres significats, vegeu «Kuzovka».
Kuzovka (en rus: Кузо́вка) és un poble de l'óblast de Tula, a Rússia, segons el cens del 2010 tenia 763 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Kupiškis

Kupiškis ( escoltar (?·pàg.)) és una ciutat al nord-est de Lituània. És la capital districte municipal de Kupiškis. Està situada en les ribes dels rius Lėvuo i Kupa. El pont de Gediminas creua el riu Kupa del qual li prové el nom a la ciutat. Hi ha sis parts de la ciutat que es denominen:
* Centras
* Krantinė
* Kraštiečiai
* Račiupėnai
* Zuntė
* Pramoninė teritorija

## Història

Les troballes arqueològiques demostren que als seges III i II abans de Crist els voltants de Kupiškis ja estaven habitats. Tanmateix, no hi ha informació sobre quan es va fundar l'assentament, els resultats de recerca del monticle Aukštupėnai mostren que al segle viii es trobava allà un castell de defensa de fusta.
Kupiškis s'esmenta en fonts històriques per primera vegada el 1529. Era una propietat de Segimon I el Vell, el governant del Gran Ducat de Lituània. El 1616, va ser construïda la primera església catòlica i el 1781, es va establir la primera escola per la família Lankasteriai. La línia fèrria de Daugavpils-Šiauliai-Liepāja va ser construïda el 1873.
L'arquitecte polonès-lituà Laurynas Gucevičius, va néixer al llogaret Migonys prop de Kupiškis.

## Jueus a Kupiškis

Kupiškis, conegut en jiddisch com Kupishok o Kupisik, va ser la llar de 1444 jueus abans de la Segona Guerra Mundial. L'estiu de 1941, tots els jueus homes, dones i nens de la ciutat van ser conduïts a un gueto improvisat i després els van portar a un cementiri reservat per a ateus, on van ser afusellats i enterrats en fosses sense marcar. Es van compilar una llista de més de 800 noms de jueus assassinats.

## Ciutat agermanada

* Kežmarok, Eslovàquia

## Referències

* ↑ «Kupiskis, Lituania». Kupiskis JewishGen ShtetLinks site. Arxivat de l'original el 2008-05-14. [Consulta: 11 desembre 2013].
* ↑ «Oficiálne stránky mesta Kežmarok». kezmarok.sk. Arxivat de l'original el 2017-03-02. [Consulta: 11 desembre 2013].

## Enllaços externs

* Tour virtual de Kupiškis
* P+àgina oficial del districte municipal de Kupiškis Arxivat 2011-09-28 a Wayback Machine.
* Kupiškis City photos on Miestai.net
# Kupreanof

Kupreanof és una població dels Estats Units a l'estat d'Alaska. Segons el cens del 2000 tenia 23 habitants.

## Demografia

Segons el cens del 2000, Kupreanof tenia 23 habitants, 12 habitatges, i 6 famílies La densitat de població era de 2,2 habitants/km².
Dels 12 habitatges en un 16,7% hi vivien nens de menys de 18 anys, en un 50% hi vivien parelles casades, en un 0% dones solteres, i en un 50% no eren unitats familiars. En el 50% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,92 i el nombre mitjà de persones que vivien en cada família era de 2,83.
Per edats la població es repartia de la següent manera: un 17,4% tenia menys de 18 anys, un 4,3% entre 18 i 24, un 21,7% entre 25 i 44, un 47,8% de 45 a 60 i un 8,7% 65 anys o més.
L'edat mediana era de 46 anys. Per cada 100 dones hi havia 91,7 homes. Per cada 100 dones de 18 o més anys hi havia 111,1 homes.
La renda mediana per habitatge era de 45.833 $ i la renda mediana per família de 100.470 $. Els homes tenien una renda mediana de 51.250 $ mentre que les dones 0 $. La renda per capita de la població era de 26.650 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Kupreanof». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Kupreanof». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Kevin Ratcliffe

Kevin Ratcliffe (12 de novembre de 1960) és un exfutbolista gal·lès de la dècada de 1980.
Fou internacional amb la selecció de Gal·les entre 1981 i 1993. Pel que fa a clubs, la major part de la seva carrera la va viure a l'Everton.
Començà la seva carrera d'entrenador al Chester City.

## Referències

* ↑ «History: Players: Everton Giants: Kevin Ratcliffe». Arxivat de l'original el 21 de novembre 2008. [Consulta: 16 setembre 2008].
* ↑ Ratcliffe in Toffeeweb's Everton Hall of Fame
* ↑ Perfil a hugmansfootballers
* ↑ Perfil a neilbrown.newcastlefans.com
* ↑ Ratcliffe ressigns from city a chester-city.co.uk
* ↑ Manager profile
# Kevin Padian

Kevin Padian (nascut el 12 de març del 1951 a Morristown) és un paleontòleg i catedràtic estatunidenc. Es graduà en Ciències Naturals per la Universitat Colgate, obtingué un màster en Magisteri a la mateixa institució i es doctorà en Paleontologia per la Universitat Yale. La seva especialitat és l'evolució dels vertebrats i, en particular, els orígens del vol i l'evolució dels ocells a partir de dinosaures teròpodes. Comparegué com a perit en el judici Kitzmiller v. Dover Area School District.

## Referències

* ↑ Sentència, Kitzmiller v. Dover Area School District et al.
# Kottelatlimia hipporhynchos

Kottelatlimia hipporhynchos és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 5,2 cm de llargària total.
* Nombre de vèrtebres: 34-36.

## Hàbitat

Viu en zones de clima tropical.

## Distribució geogràfica

Es troba a Borneo (Malàisia).

## Referències

* 1 2 3 FishBase (anglès)
* ↑ Kottelat, M. i H.H. Tan 2008. Kottelatlimia hipporhynchos, a new species of loach from southern Borneo (Teleostei: Cobitidae) Zootaxa 1967: 63-72.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Temporada 1984-1985 del Club Joventut Badalona

La temporada 1984-1985 va ser la 46a temporada en actiu del Club Joventut Badalona des que va començar a competir de manera oficial. La Penya va disputar la seva 29a temporada consecutiva a la màxima categoria del bàsquet espanyol, acabant la fase regular en la tercera posició del grup i classificant-se per disputar els play-offs, en que va ser finalista, millorant la posició aconseguida a la temporada anterior. L'equip també va ser finalista de la Copa del Rei i de la Lliga catalana.

## Resultats
### Copa del Rei

El Joventut va arribar a la final d'aquesta edició de la Copa del Rei, perdent el partit decisiu davant el Reial Madrid CF per 90 a 76. A semifinals, prèviament, havia eliminat el Barça.

### Lliga ACB

A la Lliga ACB finalitza la primera fase com a segon classificat del seu grup, i com a tercer en la lligueta de la segona fase, classificant-se per disputar els play-offs pel títol. A quarts de final va eliminar el Cacaolat Granollers en tres partits, i en semifinals va eliminar el FC Barcelona. Va perdre la final, en el tercer partit, davant el Reial Madrid.

### Lliga catalana

La Penya va quedar primera al seu grup de semifinals de la Lliga catalana, classificant-se per disputar la final al Pavelló Municipal de Girona. Va perdre la final davant el FC Barcelona per 102 a 100.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 1984-85 Jugador Pos. A. Antón Soler Pivot 2.05 Miguel Ángel Abarca Aler 1.94 Josep Maria Margall Aler 1.98 Andrés Jiménez Aler 2.05 Josep Antoni Montero Base 1.93 Rafa Vecina Pivot 2.05 Rafa Jofresa Base 1.83 Jordi Villacampa Aler 1.96 Francisco Javier Herrera Escorta 1.91 Gerald Kazanowsky Pivot 2.05 Eric Bartolomé Aler 2.01 Mike Schultz Pivot 2.05 En fons verd, noves incorporacions de la temporada. | Club Joventut Badalona: staff 1984-85 Nom Funció Aíto García Reneses Entrenador |

### Baixes

Baixes a l'inici de temporada :
| Jugador | Pos. |
| Greg Stewart | Pivot |
| Ramón Oliver | Pivot |
| Miguel López Abril | Base |
| Walter Jordan | Aler |
| David Russell | Aler |

## Referències

* ↑ «XLIX Copa del Rey 1985» (en castellà). Linguasport. [Consulta: 26 abril 2018].
* ↑ «Liga ACB 1984-85» (en castellà). Linguasport. [Consulta: 29 abril 2018].
* ↑ «1984 Lliga Catalana de Bàsquet» (en anglès). Popflock. Arxivat de l'original el 29 d’abril 2018. [Consulta: 28 abril 2018].
* ↑ «Memoria de plantillas: Ron Negrita Joventut 1984-85» (en castellà). ACB.com. Arxivat de l'original el 1 de maig 2018. [Consulta: 30 abril 2018].
# Hawa Mahal

Hawa Mahal o Palau dels vents és un palau situat a Badi Choupad, a Jaipur (Rajasthan, Índia). Va ser construït l'any 1799 per l'arquitecte Lal Chand Ustad per encàrrec del maharajà Sawai Pratap Singh, essent concebut com una extensió del Palau Reial. És un clar exponent de l'arquitectura rajput i mogola i es considera l'edifici més característic de la ciutat.
L'edifici es va construir seguint estrictament el sistema Purdah amb l'objectiu que les dones de la cort poguessin tenir visió de l'exterior sense ser vistes per desconeguts, ja que no se'ls permetia aparèixer en públic.
El Hawa Mahal és un edifici de gres rosa d'uns 50 peus d'alçada, dividit en cinc plantes, i amb la forma de la corona del déu hindú Krixna, de qui era devot el maharajà. A la façana hi ha un total de 953 finestres (o jharokhas) molt petites, de color rosa i reixades en trama de bresca. També hi trobem balcons, sostres arquejats amb cornises penjants, marquesines amb cúpula, i treballs de filigrana amb patrons de florals i de lotus.
L'accés al Hawa Mahal es realitza des de dins del Palau Reial, no té una entrada directa des del carrer. La porta d'entrada dona a un pati al voltant del qual s'organitzen les estances dels dos primers pisos de l'edifici. Les tres plantes superiors s'organitzen en una sola sala, tot i que alguna té obertures laterals en forma de terrassa. L'edifici té rampes enlloc d'escales per tal de permetre el transport de les dames per l'interior amb els seus palanquins.
Està situat al centre històric de Jaipur i des de la part superior es té vista de Jantar Mantar, el Palau, i el basar Sireh Deori. L'última restauració de l'edifici es va fer a principis del Segle XXI. Actualment a dins l'edifici també hi ha un museu arqueològic que preserva pintures en miniatura i algunes relíquies reials.

## Referències

* 1 2 3 4 «About Hawa Mahal | Hawa Mahal» (en anglès britànic). [Consulta: 5 abril 2021].
* 1 2 3 4 5 «Hawa Mahal Jaipur - History, Architecture, Visiting Hours». [Consulta: 5 abril 2021].
* 1 2 3 «Hawa Mahal | Jaipur, India Attractions» (en anglès). [Consulta: 5 abril 2021].
* 1 2 3 «Hawa Mahal» (en anglès britànic). [Consulta: 12 abril 2021].
* ↑ Akshatha. «7 Interesting Facts About Hawa Mahal in Jaipur» (en anglès), 31-10-2015. [Consulta: 12 abril 2021].
# Ramon Batlle i Ribas

Ramon Batlle i Ribas (Barcelona, 1837 — 1906) fou un empresari català especialitzat en la indústria del tèxtil.
Als 23 anys va fundar un centre d'educació tèxtil. Va publicar diversos textos amb els seus coneixements científics al sector del tèxtil, revolucionant part del sector, especialment amb les seves millores sobre els telers mecànics. La seva teoria de teixits va tenir molta repercussió en la indústria catalana de la segona meitat del segle xix. El 1903 els seus deixebles li van fer un homenatge, una placa commemorativa. Un retrat seu forma part de la Galeria de Catalans Il·lustres de l'Ajuntament de Barcelona.

## Publicacions

* 1880 - Fabricación de tejidos por medio de telares mecánicos
* 1882 - Formulario de mecánica aplicada a la fabricación de tejidos
* 1886 - La fabricación de tejidos puesta al alcance de todos

## Referències

* ↑ «Ramon Batlle i Ribas». Gran Enciclopèdia Catalana. Barcelona: Grup Enciclopèdia Catalana.
* ↑ Monés i Pujol-Busquets, Jordi. Formació professional i desenvolupament econòmic i social català (1714-1939). Institut d'Estudis Catalans, 2005, p. 118–. ISBN 978-84-7283-792-8 [Consulta: 12 juliol 2013].
* ↑ Miguel Crusafont i Sabater. Medalles commemoratives dels Països Catalans i de la Corona catalano-aragonesa: (S. XV-XX). Institut d'Estudis Catalans, 2006, p. 187–. ISBN 978-84-7283-864-2 [Consulta: 12 juliol 2013].
* ↑ Agustí Duran i Sanpere: La galeria de catalans il·lustres, dins Barcelona i la seva història. L'art i la cultura. Barcelona: Curial, 1975 p. 458-461
* ↑ Llibres al catàleg de la Biblioteca de Catalunya
# Casa Palet

La Casa Palet és un edifici del municipi de Rubí (Vallès Occidental) protegit com a bé cultural d'interès local.

## Descripció

És una casa molt reformada que ha perdut la seva estructura original. Només conserva el portal d'entrada adovellat de punt rodó i dues finestres gòtiques on apareix la data de 1616.
La façana està arrebossada i a l'interior es conserva un envà de pedra de l'època que la casa pertanyia al monestir de Sant Cugat.

## Història

Al voltant del 1700 la família Palet va comprar la casa que pertanyia als monjos del monestir de Sant Cugat i van pagar durant un temps determinat el cens al monestir.
Antigament, la masia estava formada per grans terrenys d'horta. En l'última reforma del segle xx, es van trobar unes pedres inscrites amb la data de 1561.
Un antic membre dels Palet, Josep Palet i Ribas va participar en el moviment de 1868 i més tard,va acollir a casa seva a Alejandro Lerroux.

## Referències

* 1 2 3 4 5 «Casa Palet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 abril 2015].
# Casa Palmes (Igualada)

Casa Palmes és un edifici del municipi d'Igualada (Anoia).

## Descripció

Farmacia on destaquen les vidrieres emplomades en las que s'incriu el nom de la farmàcia i decoració floral. l'interior de la botiga destaca perquè conserva la distribució del segle passat (taulell, prestatgeries). Hi havia un fanal modernista a la façana, avui en poder del propietari. al'interior hi ha una capelleta de la Immaculada refeta el 1940. Aquest establiment existeix des del 1490: l'any 1898, en Josep Bausili i Llobet va fer una reforma, i el 1908, aproximadament es col·locaren les vidrieres.

## Referències

* 1 2 3 4 «Casa Palmes». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 octubre 2014].
# Casa Panama Canal

La Casa Panama Canal és una obra del Bruc (Anoia) protegida com a Bé Cultural d'Interès Local.

## Descripció

Casa de planta baixa, pis i golfes. Al primer pis s'obra una galeria coberta a la façana lateral coberta per un terrat i formada per pilastres que sostenen una llinda de mosaic de tema floral. La galeria baixa fins a la planta obrint-se cap a un pati. A la façana principal, simple i simètrica s'hi destaca un gran balcó i tres faixes verticals d'estucat imitant pedra que s'estenen de la planta baixa fins al primer pis. A sobre de les llindes de cada balcó s'adorna amb esgrafiats de tema floral. Les golfes tenen unes finestres molt petites.

## Referències

* ↑ «Casa Panama Canal». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 octubre 2017].
# Regne de Montsó

El Regne de Montsó (en aragonès: Reino de Monzón) fou un regne creat per a l'infant Pere Sanxes, futur rei Pere I d'Aragó i fill primogènit del rei d'Aragó i Pamplona Sanç Ramires.
El regne de Montsó es creà en 1092 per consolidar les fronteres del seu territori després que l'infant Pere Sanxes participés en la Conquesta d'Estada (1087), la Conquesta de Montsó (1088), la Conquesta d'Estadilla, i la Conquesta d'Almenar, al Segrià (1093). El territori del regne de Montsó anava des de la Clamor d'Almacelles (a la comarca del Segrià) per l'est i quasi fins a Fraga pel sud. El 1134 n'era tinent Garcia Ramires, que se'n proclamà rei a la mort d'Alfons I d'Aragó i Pamplona. El territori fou recuperat pels favorables a Ramir II d'Aragó, però poc després el regne es perdé en ser conquerit per les tropes musulmanes.

## Referències

* ↑ Boix Pociello, Jordi C. De Roda a Lleida: la fi d'un somni heroic. IEBC, 1998, p. 73. ISBN 8487861288.
* ↑ Ubieto Arteta, La formación territorial, pàg. 205; La fijación de las fronteras con Navarra (1034-1035)

## Bibliografia

* Ubieto Arteta, Antonio. Historia de Aragón, Vol I. La formación territorial (en castellà), 1981. ISBN 84-7013-1818.

## Vegeu també

* Regne d'Aragó
# Rasa de Palou

La rasa de Palou és un afluent per l'esquerra de la riera de Canalda.
Neix a 967 m d'altitud, a uns escassos 15 metres a l'oest de la bifurcació del camí que mena de la masia de La Salada fins al pont d'Orrit amb el que porta fins a la masia de Palou. En aquest punt el veral del camí que va cap al pont d'Orrit fa un pronunciat revolt que és conegut, precisament, amb el nom del revolt de la rasa.
Des de bon començament agafa la direcció E-W que mantindrà duran tot el seu recorregut. 500 m després del seu inici passa a 175 m al nord de la masia de Palou que li dona el nom. Desguassa a la riera de Canalda a 754 m d'altitud, 55 m aigües amunt del pont d'Orrit.

## Mapa

Institut Cartogràfic de Catalunya
# Rasa de Pampa

La Rasa de Pampa és un torrent afluent per la dreta del riu de la Vila que en la major part del seu recorregut fa de frontera entre els municipis de Castellar de la Ribera (a l'est) i Bassella (a l'oest)
# Campionat del Món de X-Trial 2013

La temporada de 2013 del Campionat del Món de X-Trial fou la 21a edició d'aquest campionat, organitzat per la FIM. El calendari oficial constava de 5 proves puntuables, celebrades entre el 5 de gener i el 12 d'abril. Una de les proves destacades va ser el Trial Indoor de Barcelona, disputat el 10 de febrer.

## Classificació final

| Posició | Pilot | Motocicleta | Punts |
| 1 | Toni Bou | Montesa HRC | 100 |
| 2 | Adam Raga | Gas Gas | 58 |
| 3 | Albert Cabestany | Sherco | 51 |
| 4 | Jeroni Fajardo | Beta | 51 |
| 5 | Takahisa Fujinami | Montesa HRC | 39 |
| 6 | Matteo Grattarola | Gas Gas | 19 |
| 7 | James Dabill | Beta | 18 |
| 8 | Alexandre Ferrer | Sherco | 17 |
| 9 | Jack Challoner | Beta | 15 |
| 10 | Francesc Moret | Gas Gas | 4 |

## Referències

* «FIM X-Trial World Championship 2013» (en anglès). trialonline.org. Arxivat de l'original el 2013-12-07. [Consulta: 25 març 2013].
* «FIM X-Trial World Championship Classifications» (en anglès). fim-live.com. FIM, 2013. Arxivat de l'original el 2014-01-31. [Consulta: 25 març 2013].